
I PRIEDAS
PREPARATO CHARAKTERISTIKŲ SANTRAUKA
1.
VAISTINIO PREPARATO PAVADINIMAS
Fulvestrant Mylan 250 mg injekcinis tirpalas užpildytame švirkšte
2.
KOKYBINĖ IR KIEKYBINĖ SUDĖTIS
Užpildytame švirkšte (5 ml tirpalo) yra 250 mg fulvestranto (fulvestrantum).
Pagalbinės medžiagos, kurių poveikis žinomas (5 ml)
Bevandenis etanolis (500 mg)

Benzilo alkoholis (500 mg)

Benzilbenzoatas (750 mg)
Visos pagalbinės medžiagos išvardytos 6.1 skyriuje.
3.
FARMACINĖ FORMA
Injekcinis tirpalas.
Skaidrus, nuo bespalvio iki geltonos spalvos, klampus tirpalas.
4.
KLINIKINĖ INFORMACIJA
4.1
Terapinės indikacijos
Fulvestrantas vartojamas:

· monoterapijai: estrogenų receptoriams teigiamam lokaliai progresavusiam arba metastazavusiam moterų po menopauzės krūties vėžiui gydyti, jeigu jis:

-
dar nebuvo gydytas endokrininiais vaistiniais preparatais;
-
atsinaujino adjuvantinio gydymo antiestrogenais metu ar po jo arba progresavo gydant antiestrogenais;

· kartu su palbociklibu: hormonų receptoriams (HR) teigiamam, žmogaus epidermio augimo faktoriaus receptoriams Nr. 2 (angl. human epidermal growth factor receptor 2, toliau – HER2) neigiamam lokaliai progresavusiam arba metastazavusiam krūties vėžiui gydyti moterims, jau gydytoms endokrininiais vaistiniais preparatais (žr. 5.1 skyrių).
Moteris iki menopauzės ir perimenopauzės laikotarpiu gydant deriniu su palbociklibu, kartu reikia vartoti liuteinizuojantį hormoną atpalaiduojančio hormono (LHAH) agonistą.
4.2
Dozavimas ir vartojimo metodas
Dozavimas

Suaugusioms moterims (įskaitant senyvas)

Rekomenduojama vartoti 500 mg kartą per mėnesį. Be to, praėjus 2 savaitėms po pradinės dozės vartojama papildoma 500 mg dozė.

Apie fulvestranto vartojimą kartu su palbociklibu taip pat žr. palbociklibo Preparato charakteristikų santrauką.

Moterys, kurioms yra premenopauzė arba perimenopauzė, prieš pradedant gydymą fulvestranto ir palbociklibo deriniu bei visą gydymo juo laikotarpį turi kartu vartoti LHAH agonistų vietinėje klinikinėje praktikoje įprasta tvarka.
Ypatingos populiacijos

Pacientėms, kurių inkstų funkcija sutrikusi
Pacientėms, kurioms yra lengvas ar vidutinio sunkumo inkstų funkcijos sutrikimas (kreatinino klirensas 30 ml/min. arba didesnis), dozės koreguoti nereikia. Pacientėms, kurioms yra sunkus inkstų funkcijos nepakankamumas (kreatinino klirensas mažesnis kaip 30 ml/min.), šio vaisto saugumas ir veiksmingumas netirtas, todėl joms jo skiriama atsargiai (žr. 4.4 skyrių).
Pacientėms, kurių kepenų funkcija sutrikusi
Pacientėms, kurioms yra lengvas ar vidutinio sunkumo kepenų funkcijos sutrikimas, dozės koreguoti nereikia. Vis dėlto, kadangi fulvestranto ekspozicija gali padidėti, fulvestrantą šioms pacientėms reikia vartoti atsargiai. Duomenų apie vartojimą pacientėms, kurims nustatytas sunkus kepenų funkcijos sutrikimas, nėra (žr. 4.3, 4.4 ir 5.2 skyrius).
Vaikų populiacija

Fulvestranto saugumas ir veiksmingumas vaikams iki 18 metų nebuvo nustatytas. Šiuo metu turimi duomenys pateikiami 5.1 ir 5.2 skyriuose, tačiau dozavimo rekomendacijų pateikti negalima.
Vartojimo metodas
Fulvestrant Mylan turi būti vartojamas kaip dvi 5 ml injekcijos, vieną po kitos lėtai (per 1 – 2 min.) suleidžiant į abiejų pusių sėdmenis (sėdmeninėje srityje).
Reikia atsargiai leisti Fulvestrant Mylan į nugarinę sėdmens dalį, kadangi arti yra sėdimasis nervas.
Išsami vartojimo instrukcija pateikiama 6.6 skyriuje.
4.3
Kontraindikacijos
Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
Nėštumas ir žindymas (žr. 4.6 skyrių).
Sunkus kepenų nepakankamumas (žr. 4.4 ir 5.2 skyrius).
4.4
Specialūs įspėjimai ir atsargumo priemonės
Pacientėms, kurioms yra lengvas arba vidutinio sunkumo kepenų funkcijos sutrikimas, fulvestranto skiriama atsargiai (žr. 4.2, 4.3 ir 5.2 skyrius).
Pacientėms, kurioms yra sunkus inkstų funkcijos sutrikimas (kreatinino klirensas mažesnis kaip 30 ml/min.), fulvestranto skiriama atsargiai.
Fulvestrantas vartojamas į raumenis, todėl jo atsargiai skiriama pacientėms, sergančioms hemoragine diateze arba trombocitopenija, taip pat vartojančioms antikoaguliantus.
Progresavusiu krūties vėžiu sergančioms pacientėms dažnai pasireiškia tromboembolija, jos atvejų užfiksuota ir klinikinių tyrimų metu vartojant fulvestrantą (žr. 4.8 skyrių). Į tai reikia atsižvelgti skiriant fulvestrantą pacientėms, kurioms yra šios komplikacijos rizikos veiksnių.
Gauta pranešimų apie pasireiškusius injekcijos vietos reiškinius suleidus fulvestranto (išialgiją, neuralgiją, neuropatinį skausmą ir periferinę neuropatiją). Švirkšti fulvestrantą į nugarinę sėdmens dalį reikia atsargiai, kadangi arti yra sėdimasis nervas (žr. 4.2 ir 4.8 skyrius).
Fulvestranto poveikio kaulams ilgalaikio stebėjimo duomenų nėra. Dėl veikimo mechanizmo šis vaistas gali kelti osteoporozės pavojų.
Fulvestranto monoterapijos ir derinio su palbociklibu veiksmingumas ir saugumas netirtas pacientėms, kurioms yra kritinis vidaus organų pažeidimas.

Apie fulvestranto vartojimą kartu su palbociklibu taip pat žr. palbociklibo Preparato charakteristikų santrauką.
Įtaka antikūnais pagrįstų estradiolio tyrimų rezultatams
Dėl struktūros panašumo į estradiolį fulvestrantas gali iškreipti antikūnais pagrįstų estradiolio nustatymo tyrimų duomenis (gali būti klaidingai nustatyta padidėjusi estradiolio koncentracija).
Vaikų populiacija
Fulvestranto vaikams ir paaugliams vartoti nerekomenduojama, kadangi saugumas ir veiksmingumas šiai pacientų grupei neištirti (žr. 5.1 skyrių).
Fulvestrant Mylan sudėtyje yra 10 svorio tūryje procentų alkoholio (etanolio)
Kiekvienuose šio vaistinio preparato 5 ml yra 500 mg alkoholio (etanolio), tai atitinka 10 % m/V. Toks šio vaistinio preparato gydomojoje dozėje (t. y. dviejuose švirkštuose) esantis alkoholio kiekis atitinka mažiau kaip 25 ml alaus ar 10 ml vyno. Mažas alkoholio kiekis, esantis šio vaistinio preparato sudėtyje, nesukelia pastebimo poveikio.
Fulvestrant Mylan sudėtyje yra benzilo alkoholio
Šio vaistinio preparato kiekvienuose 5 ml yra 500 mg benzilo alkoholio, tai atitinka 100 mg/ml (10 % m/V). Benzilo alkoholis gali sukelti alergines reakcijas.

Fulvestrant Mylan sudėtyje yra benzilbenzoato
Šio vaistinio preparato kiekvienuose 5 ml yra 750 mg benzilbenzoato, tai atitinka 150 mg/ml (15 % m/V).
4.5
Sąveika su kitais vaistiniais preparatais ir kitokia sąveika
Klinikinis sąveikos su midazolamu (CYP3A4 substratu) tyrimas parodė, kad fulvestrantas neslopina CYP3A4. Klinikiniai sąveikos su rifampicinu (CYP3A4 induktoriumi) ir ketokonazolu (CYP3A4 inhibitoriumi) tyrimai reikšmingų fulvestranto klirenso pokyčių neparodė, todėl kartu su CYP3A4 inhibitoriais arba induktoriais vartojamo fulvestranto dozės koreguoti nereikia.
4.6
Vaisingumas, nėštumo ir žindymo laikotarpis
Vaisingos moterys
Vaisingoms pacientėms reikia taikyti veiksmingą kontracepciją vartojant Fulvestrant Mylan ir 2 metus po paskutinės jo dozės.
Nėštumas
Nėštumo laikotarpiu fulvestranto vartoti negalima (žr. 4.3 skyrių). Nustatyta, kad suleidus vieną fulvestranto dozę žiurkei ar triušiui į raumenis, fulvestrantas prasiskverbia per placentos barjerą. Tyrimai su gyvūnais parodė toksinį poveikį reprodukcijai, įskaitant vaisiaus apsigimimų ir žuvimo atvejų atvejų (žr. 5.3 skyrių). Jei fulvestranto vartojanti moteris pastojo, ją būtina informuoti apie galimą pavojų vaisiui ir galimą savaiminio persileidimo pavojų.
Žindymo laikotarpis
Fulvestranto vartojimo laikotarpiui žindymą būtina nutraukti. Žindančioms žiurkėms fulvestranto išsiskiria su pienu. Nežinoma ar fulvestranto išsiskiria su žmogaus pienu. Žindomam kūdikiui gali pasireikšti sunkių fulvestranto nepageidaujamų reakcijų, todėl žindyvėms šio vaistinio preparato vartoti negalima (žr. 4.3 skyrių).
Vaisingumas
Fulvestranto poveikis žmonių vaisingumui netirtas.
4.7
Poveikis gebėjimui vairuoti ir valdyti mechanizmus
Fulvestrantas neturi arba turi nedidelę įtaką gebėjimui vairuoti ir valdyti mechanizmus. Vis dėlto vartojant fulvestranto labai dažnai pasireiškia astenija. Pasireiškus tokiai nepageidaujamai reakcijai, vairuoti ir valdyti mechanizmus reikėtų atsargiai.
4.8
Nepageidaujamas poveikis
Saugumo duomenų santrauka
Monoterapija
Šiame skyriuje pateikiama informacija remiantis visais pranešimais apie nepageidaujamas reakcijas klinikinių ir poregistracinių tyrimų metu, taip pat spontaniniais. Bendrais fulvestranto monoterapijos duomenimis, dažniausios nepageidaujamos reakcijos buvo reakcijos injekcijos vietoje, astenija, pykinimas ir padidėjęs kepenų fermentų (ALT, AST, šarminės fosfatazės) aktyvumas.
1 lentelėje pateikiamos nepageidaujamos reakcijos į vaistą (NRV) priskirtos atitinkamoms dažnio kategorijoms remiantis 500 mg fulvestranto dozę vartojusių pacienčių grupės duomenimis. Šie duomenys gauti atliekant bendrą saugumo duomenų, gautų lyginant fulvestranto 500 mg ir 250 mg dozių poveikį CONFIRM (tyrimas D6997C00002), FINDER 1 (tyrimas D6997C00004), FINDER 2 (tyrimas D6997C00006) ir NEWEST (tyrimas D6997C00003) tyrimų metu, bei FALCON (tyrimas D699BC00001) tyrimo, kuriame lyginamos 500 mg fulvestranto ir 1 mg anastrololio dozės, analizę,. Kai dažnis bendros saugumo analizės ir FALCON duomenimis yra skirtingas, tai nurodomas didžiausias dažnis. 1 lentelėje nurodyti dažniai apskaičiuoti remiantis visais gautais pranešimais apie nepageidaujamas reakcijas į vaistinį preparatą, neatsižvelgiant į tyrėjo pateiktą priežastinio ryšio įvertinimą. Fulvestranto 500 mg dozės vartojimo trukmės mediana bendrais (įskaitant aukščiau minėtus tyrimus ir FALCON) duomenimis buvo 6,5 mėn.
Nepageidaujamų reakcijų sąrašas lentelėse
Žemiau išvardytos nepageidaujamos reakcijos suklasifikuotos pagal dažnį ir organų sistemų klases. Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1000 iki < 1/100). Kiekvienoje dažnio grupėje nepageidaujamos reakcijos pateikiamos mažėjančio sunkumo tvarka.
1 lentelė.
Nepageidaujamos reakcijos į vaistinį preparatą taikant fulvestranto monoterapiją
	Nepageidaujamos reakcijos pagal organų sistemų grupes ir dažnį

	Infekcijos ir infestacijos
	dažnas
	šlapimo takų infekcijos

	Kraujo ir limfinės sistemos sutrikimai
	dažnas
	sumažėjęs trombocitų kiekise

	Imuninės sistemos sutrikimai
	Labai dažnos
	padidėjusio jautrumo reakcijose

	
	nedažnas
	anafilasinės reakcijos

	Metabolizmo ir mitybos sutrikimai
	dažnas
	anoreksijaa

	Nervų sistemos sutrikimai
	dažnas
	galvos skausmas

	Kraujagyslių sutrikimai
	labai dažnas
	karščio pylimase

	
	dažnas
	venų trombembolijaa

	Virškinimo trakto sutrikimai
	labai dažnas
	pykinimas

	
	dažnas
	vėmimas, viduriavimas

	Kepenų, tulžies pūslės ir latakų sutrikimai
	labai dažnas
	padidėjęs kepenų fermentų (ALT, AST, šarminės fosfatazės) aktyvumasa

	
	dažnas
	padidėjęs bilirubino kiekisa

	
	nedažnas
	kepenų nepakankamumasc,f, hepatitasf, padidėjęs gama-GT aktyvumasf

	Odos ir poodinio audinio sutrikimai
	labai dažnas
	Išbėrimase

	Skeleto, raumenų ir jungiamojo audinio sutrikimai
	Labai dažnas
	Skeleto ir raumenų skausmasd

	
	dažnas
	Nugaros skausmasa

	Lytinės sistemos ir krūties sutrikimai
	dažnas
	kraujavimas iš makštiese

	
	nedažnas
	makšties moniliazėf, leukorėjaf

	Bendrieji sutrikimai ir vartojimo vietos pažeidimai
	labai dažnas
	astenijaa, reakcijos injekcijos vietojeb

	
	dažnas
	periferinė neuropatijae, išialgijae

	
	nedažnas
	kraujavimas injekcijos vietojef, hematoma injekcijos vietojef, neuralgija


a
Įskaitant nepageidaujamas reakcijas į vaistą, kurių ryšio su fulvestranto vartojimu tiksliai įvertinti nebuvo galimybės dėl pagrindinės ligos.
b
Reakcijų injekcijos vietoje terminas neapima kraujavimo injekcijos vietoje, hematomos injekcijos vietoje, išialgijos, neuralgijos ir periferinės neuropatijos.
c
Pagrindinių klinikinių tyrimų (CONFIRM, FINDER 1, FINDER 2, NEWEST) metu šio reiškinio nenustatyta.
Jo dažnis apskaičiuotas naudojant viršutinę 95 % vertinamojo rodiklio pasikliautino intervalo ribą. Apskaičiavus gauta 3/560 (pagrindiniuose klinikiniuose tyrimuose dalyvavo 560 pacienčių) – tai atitinka kategoriją „nedažnas“.

d
Įskaitant artralgiją ir retesnius kaulų ir raumenų skausmus, tokius kaip mialgija ir skausmas galūnėse.

e
Dažnis skiriasi bendrais saugumo analizės ir FALCON tyrimo duomenimis.
f
NRV nenustatyta FALCON tyrimo metu.
Atrinktų nepageidaujamų reakcijų aprašymas
Žemiau pateikti aprašymai yra pagrįsti 3 fazės FALCON tyrimo saugumo duomenimis (228 bent vieną (1) fulvestranto dozę pavartojusių ir 232 bent vieną (1) anastrozolo dozę pavartojusių pacienčių).
Skeleto, raumenų ir sąnarių skausmas

FALCON tyrimo metu sąnarių ar griaučių raumenų skausmas kaip nepageidaujama reakcija užfiksuota 65 (31,2 %) fulvestranto ir 48 (24,1 %) anastrozolo grupės pacienėms. Iš 65 pacientų, vartojusių fulvestrantą, per pirmą gydymosi mėnesį apie sąnarių ar griačių raumenų skausmus pranešė 40 % (26/65) pacientai, o per pirmuosius 3 mėnesius‑66,2 % (43/65). Nebuvo gauta pranešimų apie įvykius, kurių CTCAE laipsnis būtų ≥ 3, ar kad dėl šios nepageidaujamos reakcijos būtų reikėję mažinti dozę ar nutraukti gydymą.
Gydymas deriniu su palbociklibu

Bendras fulvestranto derinio su palbociklibu saugumo vertinimas yra pagrįstas duomenimis 517 pacienčių, sirgusių HR teigiamu, HER-2 neigiamu progresavusiu arba metastazavusiu krūties vėžiu ir dalyvavusių randomizuotame PALOMA3 tyrime (žr. 5.1 skyrių). Dažniausios (≥ 20 %) bet kurio laipsnio nepageidaujamos reakcijos, užfiksuotos fulvestrantą kartu su palbociklibu vartojusioms pacientėms, buvo neutropenija, leukopenija, infekcijos, nuovargis, pykinimas, anemija, stomatitas, viduriavimas, trombocitopenija ir vėmimas. Dažniausios (≥ 2 %) ≥ 3 laipsnio nepageidaujamos reakcijos buvo neutropenija, leukopenija, infekcijos, anemija, padidėjusi AST koncentracija, trombocitopenija ir nuovargis. 

2 lentelėje nurodytos nepageidaujamos reakcijos, užfiksuotos PALOMA3 tyrimo metu.

Fulvestranto vartojimo trukmės mediana fulvestranto ir palbociklibo derinio grupės pacientėms buvo 11,2 mėn., fulvestranto ir placebo derinio – 4,8 mėn. Palbociklibo vartojimo trukmės mediana fulvestranto ir palbociklibo derinio grupės pacientėms buvo 10,8 mėn.

2 lentelė. 
Nepageidaujamos reakcijos PALOMA3 tyrimo duomenimis (N = 517)

	Organų sistemų grupė
Dažnis
Pasirinktinis terminas a
	Fulvestrantas + palbociklibas
(N = 345)
	Fulvestrantas + placebas
(N = 172)

	
	Visų laipsnių
n (%)
	≥ 3 laipsnio

n (%)
	Visų laipsnių
n (%)
	≥ 3 laipsnio

n (%)

	Infekcijos ir infestacijos

	Labai dažni
	
	
	
	

	   Infekcijos b
	188 (54,5)
	19 (5,5)
	60 (34,9)
	6 (3,5)

	Kraujo ir limfinės sistemos sutrikimai

	Labai dažni
	
	
	
	

	   Neutropenija c
	290 (84,1)
	240 (69,6)
	6 (3,5)
	0

	   Leukopenija d
	207 (60,0)
	132 (38,3)
	9 (5,2)
	1 (0,6)

	   Anemija e
	109 (31,6)
	15 (4,3)
	24 (14,0)
	4 (2,3)

	   Trombocitopenija f
	88 (25,5)
	10 (2,9)
	0
	0

	Nedažni
	
	
	
	

	   Febrilinė neutropenija
	3 (0,9)
	3 (0,9)
	0
	0

	Metabolizmo ir mitybos sutrikimai

	Labai dažni
	
	
	
	

	   Sumažėjęs apetitas
	60 (17,4)
	4 (1,2)
	18 (10,5)
	1 (0,6)

	Nervų sistemos sutrikimai

	Dažni
	
	
	
	

	   Disgeuzija
	27 (7,8)
	0
	6 (3,5)
	0

	Akių sutrikimai

	Dažni
	
	
	
	

	   Padidėjęs ašarojimas
	25 (7,2)
	0
	2 (1,2)
	0

	   Neryškus matymas
	24 (7,0)
	0
	3 (1,7)
	0

	   Sausa akis
	15 (4,3)
	0
	3 (1,7)
	0

	Kvėpavimo sistemos, krūtinės ląstos ir tarpuplaučio sutrikimai

	Dažni
	
	
	
	

	   Epistaksė
	25 (7,2)
	0
	4 (2,3)
	0

	Virškinimo trakto sutrikimai

	Labai dažni
	
	
	
	

	   Pykinimas
	124 (35,9)
	2 (0,6)
	53 (30,8)
	1 (0,6)

	   Stomatitas g
	104 (30,1)
	3 (0,9)
	24 (14,0)
	0

	   Viduriavimas
	94 (27,2)
	0
	35 (20,3)
	2 (1,2)

	   Vėmimas
	75 (21,7)
	2 (0,6)
	28 (16,3)
	1 (0,6)

	Odos ir poodinio audinio sutrikimai

	Labai dažni
	
	
	
	

	   Alopecija
	67 (19,4)
	NT
	11 (6,4)
	NT

	   Išbėrimas h
	63 (18,3)
	3 (0,9)
	10 (5,8)
	0

	Dažni
	
	
	
	

	   Sausa oda
	28 (8,1)
	0
	3 (1,7)
	0

	Bendri sutrikimai ir vartojimo vietos pažeidimai

	Labai dažni
	
	
	
	

	   Nuovargis
	152 (44,1)
	9 (2,6)
	54 (31,4)
	2 (1,2)

	   Karščiavimas
	47 (13,6)
	1 (0,3)
	10 (5,8)
	0

	Dažni
	
	
	
	

	   Astenija
	27 (7,8)
	1 (0,3)
	13 (7,6)
	2 (1,2)

	Tyrimai

	Labai dažni
	
	
	
	

	   Padidėjęs AST aktyvumas
	40 (11,6)
	11 (3,2)
	13 (7,6)
	4 (2,3)

	Dažni
	
	
	
	

	   Padidėjęs ALT aktyvumasa
	30 (8,7)
	7 (2,0)
	10 (5,8)
	1 (0,6)


ALT – alanino aminotransferazė, AST – aspartato aminotransferazė, N/n – pacientų skaičius, , NT – netaikoma
a Pasirinktini terminai (PT) išvardyti pagal MedDRA 17.1.

b Infekcijos apima visus PT, nurodytus infekcijų ir infestacijų organų sistemų grupėje.

c Neutropenija apima šiuos PT: neutropenija, sumažėjęs neutrofilų kiekis.

d Leukopenija apima šiuos PT: leukopenija, sumažėjęs baltųjų kraujo ląstelių kiekis.

e Anemija apima šiuos PT: anemija, sumažėjusi hemoglobino koncentracija, sumažėjęs hematokritas.

f Trombocitopenija apima šiuos PT: trombocitopenija, sumažėjęs trombocitų kiekis.

g Stomatitas apima šiuos PT: aftinis stomatitas, cheilitas, glositas, glosodinija, išopėjusi burnos ertmė, gleivinės uždegimas, burnos ertmės skausmas, burnos ertmės ir ryklės diskomfortas, burnos ertmės ir ryklės skausmas, stomatitas.

h Išbėrimas apima šiuos PT: išbėrimas, išbėrimas dėmelėmis ir mazgeliais, niežtintis išbėrimas, eriteminis išbėrimas, išbėrimas mazgeliais, dermatitas, spuoginis dermatitas, toksinis odos išbėrimas.

Atrinktų nepageidaujamų reakcijų apibūdinimas
Neutropenija

PALOMA3 tyrimo metu bet kurio laipsnio neutropenija užfiksuota 290 (84,1%), 3 laipsnio neutropenija – 200 (58,0%), 4 laipsnio neutropenija – 40 (11,6%) fulvestrantą kartu su palbociklibu vartojusių pacienčių. Fulvestranto ir placebo derinio grupėje (n = 172) bet kurio laipsnio neutropenija užfiksuota 6 (3,5%),  3-4 laipsnio neutropenijos atvejų neužfiksuota.

Pacientėms, vartojusioms fulvestrantą kartu su palbociklibu, laikotarpio iki pirmo bet kurio laipsnio neutropenijos epizodo trukmės mediana buvo 15 dienų (diapazonas – nuo 13 iki 512), o ≥ 3 laipsnio neutropenijos trukmės mediana buvo 16 dienų. Febrilinė neutropenija užfiksuota 3 (0,9 %) fulvestrantą kartu su palbociklibu vartojusių pacienčių.
Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros specialistai turi pranešti apie bet kokias įtariamas nepageidaujamas reakcijas naudodamiesi V priede nurodyta nacionaline pranešimo sistema.
4.9
Perdozavimas
Yra atskirų pranešimų apie žmonių fulvestranto perdozavimo atvejus. Perdozavus rekomenduojamas simptominis palaikomasis gydymas. Tyrimai su gyvūnais neparodė didesnių fulvestranto dozių sukeltų poveikių, išskyrus tiesiogiai arba netiesiogiai susijusius su antiestrogeniniu aktyvumu (žr. 5.3 skyrių).
5.
FARMAKOLOGINĖS SAVYBĖS
5.1
Farmakodinaminės savybės
Farmakoterapinė grupė: endokrininė terapija, antiestrogenai, ATC kodas - L02BA03.
Veikimo mechanizmas ir farmakodinaminiai poveikiai
Fulvestrantas yra konkurencinio veikimo estrogenų receptorių (ER) antagonistas, kurio afinitetas panašus į estradiolio. Fulvestrantas blokuoja trofinius estrogenų poveikius, o pats dalinio agonistinio (panašaus į estrogenų) aktyvumo neturi. Šio vaisto veikimo mechanizmas yra susijęs su ER baltymo kiekio sumažėjimu. Klinikiniai tyrimai, atlikti su pirminiu krūties vėžiu sergančiomis moterimis po menopauzės, parodė, kad fulvestrantas reikšmingai mažina ER baltymo jautrumą ER teigiamuose navikuose (palyginus su placebu). Taip pat nustatytas reikšmingas progesterono receptorių ekspresijos sumažėjimas (tai atitinka duomenis, pagal kuriuos fulvestrantas neturi vidinio agonistinio estrogeninio poveikio). Taip pat nustatyta, kad fulvestranto 500 mg dozė sumažina moterų po menopauzės, kurioms taikomas neoadjuvantinis gydymas, ER ir proliferacijos žymens Ki67 kiekį krūties navikuose labiau negu 250 mg dozė.
Klinikinis veiksmingumas ir saugumas progresavusiu krūties vėžiu sergančioms pacientėms
Monoterapija
III fazės klinikinį tyrimą baigė 736 moterys po menopauzės, sirgusios progresavusiu krūties vėžiu, kuris atsinaujino taikant adjuvantinį endokrininį gydymą ar po jo arba toliau progresavo po progresavusio vėžio endokrininio gydymo. Tyrime dalyvavo 423 pacientės, kurių liga atsinaujino arba progresavo taikant gydymą antiestrogenu (AE pogrupis), ir 313 pacienčių, kurių liga atsinaujino arba progresavo taikant gydymą aromatazės inhibitoriumi (AI pogrupis). Šio tyrimo metu buvo lyginami fulvestranto 500 mg (n = 362) bei 250 mg (n = 374) dozių veiksmingumas ir saugumas. Pirminė vertinamoni baigtis buvo neprogresuojant ligai išgyventas laikotarpis (angl.: progression-free survival, PFS), pagrindinės antraeilės vertinamosios baigtys buvo objektyvaus atsako dažnis (angl.: objective response rate, ORR), klinikinės naudos pasireiškimo dažnis (angl.: clinical benefit rate, CBR) ir bendras išgyvenimas (angl.: overall survival, OS). CONFIRM tyrimo metu gauti veiksmingumo duomenys visoms pacientėms bendrai ir atskirai jų pogrupiams, į kuriuos įtrauktų pacienčių ankstesnis gydymas antiestrogenu arba aromatazės inhibitoriumi buvo neveiksmingas, apibendrinami 3 lentelėje.
3 lentelė.
CONFIRM tyrimo metu nustatytų pirminės veiksmingumo vertinamosios baigties (PFS) ir svarbiausių antrinių vertinamųjų baigčių duomenų santrauka
	Kintamasis
	Vertinimo objektas; lygintas rodiklis
	Fulvestrantas 500 mg
(N = 362)
	Fulvestrantas 250 mg
(N = 374)
	Grupių palyginimas
(Fulvestrantas 500 mg/ Fulvestrantas 250 mg)

	
	
	
	
	Santykinė rizika
	95 % PI
	p reikšmė

	PFS
	K​M mediana mėnesiais; santykinė rizika
	
	
	
	
	

	Visos pacientės
	6,5
	5,5
	0,80
	0,68, 094
	0,006

	· AE pogrupis (n = 423)
	8,6
	5,8
	0,76
	0,62, 0,94
	0,013

	· AI pogrupis (n = 313)a
	5,4
	4,1
	0,85
	0,67, 1,08
	0,195

	OSb
	K​M mediana mėnesiais; santykinė rizika
	
	
	
	
	

	Visos pacientės
	26,4
	22,3
	0,81
	0,69, 0,96
	0,016c

	· AE pogrupis (n = 423)
	30,6
	23,9
	0,79
	0,63, 0,99
	0,038c

	· AI pogrupis (n = 313)a
	24,1
	20,8
	0,86
	0,67, 1,11
	0,241c

	Kintamasis
	Vertinimo objektas; lygintas rodiklis
	Fulvestrantas 500 mg
(N = 362)
	Fulvestrantas 250 mg
(N = 374)
	Grupių palyginimas
(Fulvestrantas 500 mg/Fulvestrantas 250 mg)

	
	
	
	
	Absoliutus skirtumas %
	95 % PI
	

	ORRd
	% pacienčių, patyrusių OR; absoliutus skirtumas %
	
	
	
	
	

	Visos pacientės
	13,8
	14,6
	−0,8
	−5,8, 6,3
	

	· AE pogrupis (n = 296)
	18,1
	19,1
	−1,0
	−8,2, 9,3
	

	· AI pogrupis (n = 205)a
	7,3
	8,3
	−1,0
	−5,5, 9,8
	

	CBRe
	% pacienčių; patyrusių CB; absoliutus skirtumas %
	
	
	
	
	

	Visos pacientės
	45,6
	39,6
	6,0
	−1,1, 13,3
	

	· AE pogrupis (n = 423)
	52,4
	45,1
	7,3
	−2,2, 16,6
	

	· AI pogrupis (n = 313)a
	36,2
	32,3
	3,9
	−6,1, 15,2
	


a
Fulvestranto skiriama pacientėms, kurių liga atsinaujino arba progresavo vartojant antiestrogenus. Pagal AI pogrupio duomenis išvadų daryti negalima.
b
OS pateikiamas pagal galutinio išgyvenimo analizės duomenis esant 75 % užbaigtumui.
c
Nominali p reikšmė, nekoreguota atsižvelgiant į įvairių veiksnių įtaką laikotarpiu tarp pradinės išgyvenimo analizės esant 50 % užbaigtumui ir atnaujintos išgyvenimo analizės esant 75 % užbaigtumui.
d
ORR buvo vertinamas pacientėms, kurioms pasireiškusį atsaką buvo galima įvertinti, t.y. kurioms iki gydymo buvo nustatyta įvertinamų ligos požymių (240 pacienčių 500 mg fulvestranto grupėje ir 261 – 250 mg fulvestranto grupėje).
e
Pacientės, kurioms objektyviai nustatytas geriausias pilnutinis ar dalinis atsakas arba 24 savaites ar ilgiau trukęs ligos stabilizavimasis.
PFS – neprogresuojant ligai išgyventas laikotarpis, ORR – objektyvaus atsako dažnis, OR – objektyvus atsakas, CBR – klinikinės naudos dažnis, CB – klinikinė nauda, OS – bendras išgyvenamumas, K-M – Kaplan-Meier, PI – pasikliautinasis intervalas; AI – aromatazės inhibitorius, AE – antiestrogenas.
3 fazės atsitiktinių imčių, dvigubai koduotas dviejų placebų, daugecentrinis tyrimo metu lygintas 500 mg fulvestranto ir 1 mg anastrozolio poveikis moterims po menopauzės, sergančioms ER teigiamu ir /arba PgR teigiamu lokaliai progresavusiu ar metastazavusiu krūties vėžiu, dėl kurio anksčiau nebuvo taikyta hormoninė terapija. Iš viso 462 pacientės buvo nuosekliai santykiu 1:1 randomizuotos vartoti 500 mg fulvestranto arba 1 mg anastrozolo. Randomizacija buvo suskirstyta pagal naviko būklę (lokaliai progresavęs arba metastazavęs), ankstesnę chemoterapiją dėl progresavusio naviko ir galimybę išmatuoti naviką.

Pagrindinė veiksmingumo vertinamoji baigtis šio tyrimo metu buvo neprogresuojant ligai išgyventas laikotarpis (angl. progression-free survival, PFS), nustatytas tyrėjo pagal RECIST 1.1 (solidinių navikų atsako vertinimo kriterijus, angl. Response Evaluation Criteria in Solid Tumours). Pagrindinės antrinės veiksmingumo vertinamosios baigtys buvo bendras išgyventas laikotarpis (angl. Overall survival, OS) ir objektyvaus atsako dažnis (angl. objective response rate, ORR).
Į šį tyrimą įtrauktų pacienčių amžiaus mediana buvo 63 metai (diapazonas – 36‑90 metai). Daugumos (87 %) pacienčių navikai įtraukimo metu buvo metastazavę, 55 % pacienčių – į visceralinius organus. 17,1 % pacienčių anksčiau buvo taikyta progresavusio naviko chemoterapija, 84,2 % pacienčių naviką buvo galima išmatuoti.
Daugumoje iš anksto numatytų pacienčių pogrupių gauti išmatuojami duomenys. Palyginus fulvestranto ir anastrozolo grupes, visceralinių metastazių neturėjusių pacienčių (n = 208) pogrupio HR buvo 0,592 (95 % PI – nuo 0,419 iki 0,837). Jų turėjusių pacienčių (n = 254) pogrupio HR, palyginus fulvestranto ir anastrozolo grupes, buvo 0,993 (95 % PI – nuo 0,740 iki 1,331). FALCON tyrimo metu gauti veiksmingumo duomenys pateikiami 4 lentelėje ir 1 pav.
4 lentelė.
Pagrindinės veiksmingumo vertinamosios baigties (PFS) tyrėjo vertinimu ir svarbiausių antrinių veiksmingumo vertinamųjų baigčių duomenų santrauka numatytai gydyti populiacijai (FALCON tyrimas)
	
	Fulvestrantas 500 mg

(N=230)
	Anastrozolis
1 mg

(N=232)

	Neprogresuojant ligai išgyventas laikotarpis

	PFS atvejų skaičius (%)
	143 (62.2%)
	166 (71.6%)

	PFS santykinė rizika (HR) (95% PI) ir p-reikšmė
	HR 0.797 (0.637 - 0.999)

p = 0.0486

	PFS mediana [mėnesiais (95% PI)]
	16.6 (13.8, 21.0)
	13.8 (12.0, 16.6)

	OS atvejų skaičius*
	67 (29.1%)
	75 (32.3%)

	OS santykinė reikšmė (95% PI) ir p-reikšmė
	HR 0.875 (0.629 – 1.217)

p = 0.4277

	ORR**
	89 (46.1%)
	88 (44.9%)

	ORR šansų (Odds) santykis (95% PI) ir p-reikšmė
	OR 1.074 (0.716 – 1.614)

p = 0.7290

	Vidutinė DoR (mėnesiais)
	20.0
	13.2

	CBR
	180 (78.3%)
	172 (74.1%)

	CBR šansų (Odds) santykis (95% PI) ir p-reikšmė
	OR 1.253 (0.815 – 1.932)

p = 0.3045


*(31% branda) – negalutinės OS analizės duomenys

** pacientėms, kurių navikus buvo galima išmatuoti
1 paveikaslas. 
Neprogresuojant ligai išgyvento laikotarpio (tyrėjo vertinimu) Kaplan-Meier kreivės numatytai gydyti populiacijai FALCON tyrimo duomenimis

°

39

36

33

30

18

15

12




Laikas po randomizacijos (mėnesiais)

	Gydymas       ——— Fulvestrantas 500 mg (N=230)    - - - - - -  Anastrozolas 1 mg N=232)


	Pacientų su rizika skaičius

	FUL500
	230
	187
	171
	150
	124
	110
	96
	81
	63
	44
	24
	11
	2
	0

	ANAS1
	232
	194
	162
	139
	120
	102
	84
	60
	45
	31
	22
	10
	0
	0


Dviejuose 3 fazės klinikiniuose tyrimuose dalyvavo 851 moteris po menopauzės, sirgusios progresavusiu krūties vėžiu, atsinaujinusiu adjuvantinės endokrininės terapijos metu arba po jos arba progresavo po pažengusio vėžio endokrininio gydymo. 77 % tyrimo dalyvių krūties vėžys buvo teigiamas estrogenų receptorių atžvilgiu. Šių tyrimų metu lygintas fulvestranto (250 mg kas mėnesį) ir aromatazės inhibitoriaus anastrozolio (1 mg per parą) saugumas ir veiksmingumas. Apskritai fulvestranto (250 mg 1 kartą per mėnesį) veiksmingumas buvo bent ne mažesnis už anastrozolo (remiantis neprogresuojant ligai išgyvento laikotarpio trukme, objektyviu atsaku ir išgyvento laikotarpio trukme). Nė vienas iš šių gydymo veiksmingumo rodiklių tarp fulvestranto ir anastrozolo grupių statistiškai reikšmingai nesiskyrė. Gydymo veiksmingumo pirminė vertinamoji baigtis buvo neprogresuojant ligai išgyventas laikotarpis. Abiejų tyrimų bendra analizė parodė, kad progresavo 83 % fulvestrantą ir 85 % anastrozolą vartojusių pacienčių liga. Kombinuota abiejų tyrimų rezultatų analizė parodė, kad pagal neprogresuojant ligai išgyventą laikotarpį apskaičiuota santykinė rizika, palyginus fulvestranto 250 mg dozę ir anastrozolą vartojusias pacientes, buvo 0,95 (95 % PI – 0,82 – 1,10). Objektyvus atsakas nustatytas 19,2 % fulvestranto 250 mg dozę ir 16,5 % anastrozolą vartojusių pacienčių. Fulvestranto vartojusių pacienčių iki mirties išgyvento laikotarpio trukmės mediana buvo 27,4 mėn., vartojusių anastrozolo – 27,6 mėn. Pagal išgyventą laikotarpį apskaičiuota santykinė rizika, palyginus 250 mg fulvestranto dozę ir anastrozolo vartojusias pacientes, buvo 1,01 (95 % PI – 0,86 – 1,19).
Sudėtinis gydymas su palbociklibu

3 fazės tarptautinio randomizuoto dvigubai aklo lygiagrečių grupių daugelyje centrų atlikto tyrimo metu lygintas 500 mg fulvestranto plius 125 mg palbociklibo ir 500 mg fulvestranto plius placebo poveikis moterims (nepriklausomai nuo menopauzės), sergančioms HR teigiamu, HER2 neigiamu lokaliai progresavusiu krūties vėžiu, kurio negalima išoperuoti arba išgyti spinduliais, arba metastazavusiu krūties vėžiu, progresavusiu po ankstesnio endokrininio gydymo ([neo])adjuvantinio arba esant metastazių).

Iš viso įtraukta 521 moteris (iki menopauzės ar perimenopauzės laikotarpiu arba po menopauzės), kurios liga progresavo adjuvantinio hormoninio gydymo metu, per 12 mėn. po jo arba per 1 mėn. po ankstesnio progresavusios ligos endokrininio gydymo. Tiriamosios buvo randomizuotos santykiu 2:1 vartoti fulvestrantą plius palbociklibą arba fulvestrantą plius placebą bei stratifikuotos pagal dokumentuotą jautrumą ankstesniam hormoniniam gydymui, menopauzės buvimą įtraukiant į tyrimą (iki menopauzės ar perimenopauzės laikotarpiu plg. su po menopauzės) ir visceralinių metastazių buvimą. Moterys iki menopauzės ir perimenopauzės laikotarpiu dar vartojo LHRH agonistą gosereliną. Progresavusiu ar metastazavusiu, simptominiu, turėjusių visceralinių metastazių vėžiu sirgusių pacienčių nebuvo leidžiama įtraukti į šį tyrimą, jei buvo gyvybei pavojingų komplikacijų rizika trumpuoju laikotarpiu esant didelių nekontroliuojamų efuzijų (pleuroje, perikarde ar pilvaplėvėje), plaučių limfangitui arba daugiau kaip 50 % pažeistoms kepenims.

Paskirtas gydymas taikytas iki pirmojo iš šių įvykių: objektyvaus ligos progresavimo, simptomų pasunkėjimo, nepriimtino toksinio poveikio pasireiškimo, mirties arba sutikimo dalyvauti atšaukimo. Pacienčių perkėlimas iš vienos grupės į kitą buvo neleidžiamas.

Fulvestranto plius palbociklibo ir fulvestranto plius placebo grupių pacienčių pradinės demografinės ir prognozinės savybės gerai atitiko. Į šį tyrimą įtrauktų pacienčių amžiaus mediana buvo 57 metai (diapazonas – nuo 29 iki 88 metų). Dauguma abejų grupių pacienčių buvo baltaodės, įtrauktos po menopauzės ir turėjo dokumentuotą jautrumą ankstesniam hormoniniam gydymui. Maždaug 20 % pacienčių įtrauktos iki menopauzės arba perimenopauzės laikotarpiu. Visoms joms anksčiau taikytas sisteminis gydymas, daugumai kiekvienos grupės pacienčių – chemoterapija dėl pagrindinės diagnozės. Daugiau kaip pusės (62 %) pacienčių fizinė būklė pagal ECOG įvertinta 0 balų, 60 % turėjo visceralinių metastazių, 60 % anksčiau taikytas daugiau kaip 1 hormoninis gydymas dėl pagrindinės ligos.

Pagrindinė šio tyrimo vertinamoji baigtis buvo tyrėjo nustatytas PFS pagal RECIST 1.1. Papildomos PFS analizės atliktos remiantis nepriklausomais centralizuotais radiologiniais vertinimais (angl. Independent Central Radiology Review). Antrinės vertinamosios baigtys buvo OR, CBR, bendras išgyvenimas (angl. overall survival, OS), saugumas ir laikas iki skausmo sustiprėjimo (angl. time-to-deterioration, TTD).

Šio tyrimo metu atlikus tarpinę analizę (po 82 % planuotų PFS atvejų), įrodytas veiksmingumas pagal pagrindinę vertinamąją baigtį – tyrėjo nustatytą PFS pailgėjimą. Duomenys peržengė iš anksto numatytą Haybittle-Peto veiksmingumo ribą (α = 0,00135) – tai rodo statistikai reikšmingai pailgėjusį PFS ir kliniškai reikšmingą gydomąjį poveikį. Atnaujinti (labiau subrendę) veiksmingumo duomenys pateikiami 5 lentelėje.

Po stebėjimo, kurio trukmės mediana buvo 45 mėn., atlikta galutinė OS analizė remiantis 310 įvykių (60 % randomizuotų pacienčių). Palbociklibo ir fulvestranto derinio grupės pacienčių OS mediana skyrėsi 6,9 mėn. nuo placebo ir fulvestranto derino grupės, tačiau šis skirtumas nesiekė pasirinkto statistinio reikšmingumo lygmens 0,0235 (vienpusio). 15,5 % į placebo ir fulvestranto derinio grupę randomizuotų pacienčių vartojo palbociklibą ir kitų CDK inhibitorių vėlesniam gydymui pasireiškus ligos progresavimui.

PALOMA3 tyrimo PFS (tyrėjo vertinimu) ir galutiniai OS duomenys pateikiami 5 lentelėje. Atitinkamos Kaplan-Meier kreivės pateikiamos 2 ir 3 pav.
5 lentelė. 
Veiksmingumo duomenys, gauti PALOMA-3 tyrimo metu (tyrėjo vertinimu – numatytai gydyti populiacijai)
	
	Atnaujinti analizės duomenys (iki 2015 m. spalio 23 d.)

	
	Fulvestrantas plius palbociklibas

(N = 347)
	Fulvestrantas plius placebas

(N = 174)

	Neprogresuojant ligai išgyventas laikotarpis
	

	Mediana, mėn. (95 % PI)
	11,2 (9,5, 12,9)
	4,6 (3,5, 5,6)

	Santykinė rizika (95 % PI) ir p reikšmė
	0,497 (0,398, 0,620), p < 0,000001

	Antrinės vertinamosios baigtys*

	OR, % (95 % PI)
	26,2 (21,7, 31,2)
	13,8 (9,0, 19,8)

	OR (kai naviką buvo galima išmatuoti), % (95 % PI)
	33,7 (28,1, 39,7)
	17,4 (11,5, 24,8)

	CBR, % (95 % PI)
	68,0 (62,8, 72,9)
	39,7 (32,3, 47,3)

	Galutiniai bendro išgyvenimo (OS) duomenys
(rinkti iki 2018 m. balandžio 13 d.)

	Atvejų skaičius (%)
	201 (57,9)
	109 (62,6)

	Mediana (mėn. su 95 % PI)
	34,9 (28,8, 40,0)
	28,0 (23,6, 34,6)

	Rizikos santykis (95 % PI) ir p reikšmė †
	0,814 (0,644, 1,029)
p = 0,0429†*


CBR (angl. clinical benefit response) – klinikinę naudą rodantis atsakas, PI – pasikliautinas intervalas N – pacienčių skaičius, OR (angl. objective response) – objektyvus atsakas
Antrinių vertinamųjų baigčių duomenys pagrįsti patirtintais ir nepatvirtintais atsakais pagal RECIST 1.1 kriterijus.

* Statistiškai nereikšminga. 

† Vienpusė p reikšmė, gauta logaritminio rango testo būdu, stratifikuota pagal visceralinių metastazių buvimą ir jautrumą anksčiau taikytam endokrininiam gydymui (randomizacijos metu gauti duomenys).
2 pav. 
Išgyvenimo neprogresuojant ligai Kaplan-Meier kreivės (tyrėjo vertinimu, numatytai gydyti populiacijai) PALOMA3 tyrimo duomenimis (jie baigti rinkti 2015 m. spalio 23 d.)

FUL – fulvestrantas, PAL – palbociklibas, PCB – placebas

Sumažėjusi ligos progresavimo ir mirties rizika nustatyta visų atskirų fulvestranto plius palbociklibo grupės pogrupių, sudarytų pagal stratifikavimo faktorius ir pradines savybes, pacientėms, t.y. iki menopauzės ir perimenopauzės laikotarpiu (HR – 0,46, 95 % PI – nuo 0,28 iki 0,75) bei po menopauzės (HR – 0,52, 95 % PI – nuo 0,40 iki 0,66), esant visceralinių metastazių (HR – 0,50, 95 % PI – nuo 0,38 iki 0,65) bei esant nevisceralinių metastazių (HR – 0,48, 95 % PI – nuo 0,33 iki 0,71). Nauda nustatyta nepriklausomai nuo to, kelių eilių metastazavusio vėžio gydymas taikytas anksčiau, t.y. jei jų buvo 0 (HR – 0,59, 95 % PI – nuo 0,37 iki 0,93), 1 (HR – 0,46, 95 % PI – nuo 0,32 iki 0,64), 2 (HR – 0,48, 95 % PI – nuo 0,30 iki 0,76) ar ( 3 (HR – 0,59, 95 % PI – nuo 0,28 iki 1,22). 
3 pav. Kaplan-Meier bendro išgyvenimo kreivės PALOMA3 tyrimo duomenimis numatytai gydyti populiacijai (duomenys rinkti iki 2018 m. balandžio 13 d.)

FUL – fulvestrantas, PAL – palbociklibas, PCB – placebas

Papildomi veiksmingumo rodikliai (OR ir TTR) visceralinių metastazių turėjusių ir neturėjusių pacienčių pogrupiuose pateikiami 6 lentelėje.
6 lentelė. 
Veiksmingumo duomenys esant visceralinių ir nesant visceralinių metastazių, gauti PALOMA‑3 tyrimo metu (numatytai gydyti populiacijai)
	
	Su visceralinėmis metastazėmis
	Be visceralinių metastaziųSu ne visceralinėmis metastazėmis

	
	Fulvestrantas plius palbociklibas

(N = 206)
	Fulvestrantas plius placebas

(N = 105)
	Fulvestrantas plius palbociklibas

(N = 141)
	Fulvestrantas plius placebas

(N = 69)

	OR % (95 % PI)
	35,0

(28,5, 41,9)
	13,3

(7,5, 21,4)
	13,5

(8,3, 20,2)
	14,5

(7,2, 25,0)

	TTR* mediana ir diapazonas (mėn.)
	3,8

(3,5, 16,7)
	5,4

(3,5, 16,7)
	3,7

(1,9, 13,7)
	3,6

(3,4, 3,7)


* Patvirtintų ir nepatvirtintų atsakų duomenys

N – pacienčių skaičius, PI – pasikliautinasis intervalas, OR (angl. objective response) – objektyvus atsakas, TTR (angl. time to first tumor response) – laikas iki naviko pirmojo atsako

Pacienčių užfiksuoti simptomai buvo vertinami pagal Europos vėžio tyrimo ir gydymo organizacijos (angl. European Organization for Research ir Treatment of Cancer, EORTC) gyvenimo kokybės klausimyną (angl. quality of life questionnaire, QLQ)-C30 ir jo krūties vėžio modulį (EORTC QLQ-BR23). Pradinio ir bent vieno vėlesnio vizito metu klausimyną užpildė 335 fulvestranto plius palbociklibo ir 166 fulvestranto plius placebo grupės pacientės.

Iš anksto buvo numatyta, kad laikas iki skausmo sustiprėjimo skaičiuojamas nuo įtraukimo į tyrimą iki pirmojo 10 balų ar daugiau sustiprėjusio skausmo rodiklio užfiksavimo atvejo. Kartu su fulvestrantu vartojant palbociklibą, nustatytas simptominis pagerėjimas, t.y. reikšmingai ilgesnis laikotarpis iki skausmo sustiprėjimo negu vartojant fulvestrantą plius placebą (jo mediana buvo atitinkamai 8,0 mėn. ir 2,8 mėn., HR – 0,64, 95 % PI – 0,49, 0,85, p < 0,001).
Poveikis gimdos gleivinei po menopauzės
Ikiklinikinių tyrimų duomenimis, fulvestrantas neturėtų stimuliuoti gimdos gleivinės po menopauzės (žr. 5.3 skyrių). Su sveikomis savanorėmis po menopauzės atlikto 2 savaičių trukmės tyrimo metu 250 mg fulvestranto, vartoto prieš etinilestradiolį (20 mikrogramų per parą), reikšmingai labiau negu prieš jį vartotas placebas sumažino gimdos gleivinės po menopauzės stimuliaciją (ultragarsu matuotas gimdos gleivinės storis).
Krūties vėžiu sergančių pacienčių neoadjuvantinis gydymas fulvestrantu 500 mg arba 250 mg doze, kuris truko iki 16 savaičių, kliniškai reikšmingų gimdos gleivinės storio pokyčių nesukėlė (tai rodo agonistinio poveikio jai nebuvimą). Nepageidaujamą poveikį tirtų pacienčių, sirgusių krūties vėžiu, gimdos gleivinei rodančių duomenų negauta. Taip pat nėra duomenų apie gimdos gleivinės morfologijos pokyčius.
Du trumpalaikiai (1 ir 12 savaičių) tyrimai, kuriuose dalyvavo gerybinėmis ginekologinėmis ligomis sergančios pacientės iki menopauzės, reikšmingo gimdos gleivinės storio skirtumo tarp fulvestranto ir placebo grupių neparodė (matuota ultragarsu).
Poveikis kaulams
Fulvestranto poveikio kaulams ilgalaikio stebėjimo duomenų nėra. Iki 16 savaičių trukmės neoadjuvantinis krūties vėžio gydymas 250 mg ar 500 mg fulvestranto doze kliniškai reikšmingų kaulų apykaitos žymenų serume pokyčių nesukėlė.
Vaikų populiacija
Fulvestranto vaikams neskiriama. Europos vaistų agentūra nereikalauja įsipareigoti pateikti rezultatų tyrimų, atliktų su fulvestrantu visuose vaikų pogrupiuose krūties vėžio indikacijai (žr. 4.2 skyriuje informaciją apie vartojimą vaikams).
Atviro II fazės tyrimo metu tirtas fulvestranto saugumas, veiksmingumas ir farmakokinetika 30 mergaičių nuo 1 iki 8 metų, kurioms buvo nustatytas progresuojantis priešlaikinis brendimas, susijęs su McCune Albright sindromu, organizme. Joms kas mėnesį buvo leidžiama po 4 mg/kg fulvestranto į raumenis. Šio 12 mėn. trukmės tyrimo metu ištyrus įvairias McCune Albright sindromo vertinamąsias baigtis, nustatytas retesnis kraujavimas iš makšties ir lėtesnis kaulų amžiaus didėjimas. Šio tyrimo metu minimalios pusiausvyrinės fulvestranto koncentracijos vaikų kraujo plazmoje atitiko nustatytas suaugusiesiems (žr. 5.2 skyrių). Naujų abejonių dėl preparato saugumo šis nedidelės apimties tyrimas nesukėlė, tačiau 5 metų stebėjimo duomenų dar nėra.
5.2
Farmakokinetinės savybės
Absorbcija
Suleidus ilgai veikiančio fulvestranto į raumenis, fulvestrantas rezorbuojamas lėtai, didžiausia koncentracija plazmoje (Cmax) nusistovi po maždaug 5 dienų. Vartojant 500 mg fulvestranto dozėmis, pusiausvyrinė ar jai artima ekspozicija nusistovi per pirmąjį mėnesį (vidutinis AUC 475 [33,4 %] ng.paros/ml, Cmax 25,1 [35,3 %] ng/ml, Cmin 16,3 [25,9 %] ng/ml). Pusiausvyrinė fulvestranto koncentracija plazmoje svyruoja palyginus siaurose ribose (didžiausia ir mažiausia skiriasi iki 3 kartų). Į raumenis suleidus 50 – 500 mg fulvestranto, jo ekspozicija būna maždaug proporcinga dozei.
Pasiskirstymas
Fulvestrantas pasiskirsto ekstensyviai ir greitai. Didelis šio vaisto tariamasis pusiausvyrinis pasiskirstymo tūris (Vdss yra maždaug 3 – 5 l/kg) rodo didelės jo dalies pasiskirstymą už kraujagyslių ribų. Daug (99 %) fulvestranto būna prisijungusio prie plazmos baltymų, daugiausiai – prie labai mažo tankio lipoproteino (LMTL), mažo tankio lipoproteino (MTL) ir didelio tankio lipoproteino (DTL) frakcijų. Su konkurenciniu prisijungimu prie baltymų susijusios sąveikos su kitais vaistais tyrimų neatlikta. Lytinius hormonus prijungiančio globulino (angl. sex hormone binding globuline, SHBG) vaidmuo nenustatytas.
Biotransformacija
Fulvestranto metabolizmas pilnutinai neištirtas, tačiau nustatyta, kad jam būdingas įvairių galimų biotransformacijos būdų, tokių pačių kaip endogeninių steroidų, derinys. Modeliais antiestrogenų poveikiui tirti nustatyta, kad identifikuotų metabolitų (17​ketonų, sulfonų, 3​sulfatų, 3​ ir 17​glukuronidų) aktyvumas yra panašus į nepakitusio fulvestranto arba mažesnis. Su žmogaus kepenų preparatais ir rekombinaciniais žmogaus fermentais atlikti tyrimai rodo, kad fulvestranto oksidacijoje dalyvauja tik vienas P450 sistemos izofermentas – CYP3A4, tačiau metabolizme in vivo dominuoja su P450 nesusiję būdai. Tyrimų in vitro duomenimis, citochromo CYP450 izofermentų fulvestrantas neslopina.
Eliminacija
Daugiausia fulvestranto eliminuojama metabolizuoto. Pagrindinis fulvestranto ekskrecijos būdas yra šalinimas su išmatomis, mažiau kaip 1 % vaisto išskiriama su šlapimu. Didelis fulvestranto klirensas (11 ± 1,7 ml/min./kg) rodo didelę ekstrakcijos kepenyse proporciją. Terminalinį pusinį laiką (t½) po injekcijos į raumenis apsprendžia rezorbcijos greitis (nustatyta, kad jis lygus 50 dienų).
Ypatingos populiacijos
3 fazės tyrimų metu gautų farmakokinetikos duomenų populiacinė analizė su amžiumi (33 – 89 metų), svoriu (40 – 127 kg) ar rase susijusių fulvestranto farmakokinetikos pobūdžio skirtumų neparodė.
Sutrikusi inkstų funkcija
Lengvas ar vidutinio sunkumo inkstų funkcijos sutrikimas jokiu kliniškai reikšmingos įtakos fulvestranto farmakokinetikai neturėjo.
Sutrikusi kepenų funkcija
Klinikinio tyrimo metu tirta vienos fulvestranto dozės farmakokinetika moterų su lengvu ar vidutinio sunkumo kepenų (Child-Pugh A ir B klasės) sutrikimuorganizme. Vartota didelė trumpesnio veikimo farmacinės formos, leidžiamos į raumenis, dozė. Moterų, kurioms yra kepenų funkcijos sutrikimų, AUC buvo maždaug iki 2,5 karto didesnis negu sveikų. Tikėtina, kad fulvestrantą vartojančios pacientės tokį ekspozicijos padidėjimą turėtų toleruoti gerai. Tyrimų su moterimis, turinčiomis sunkius (Child-Pugh C klasės) kepenų funkcijos sutrikimus, neatlikta.
Vaikų populiacija
Fulvestranto farmakokinetika tirta atliekant klinikinį tyrimą, kuriame dalyvavo 30 mergaičių, kurioms buvo nustatytas progresuojantis priešlaikinis brendimas, susijęs su McCune Albright sindromu (žr. 5.1 skyrių). Šioms vaikiško (nuo 1 iki 8 metų) amžiaus pacientėms kas mėnesį buvo leidžiama po 4 mg/kg fulvestranto į raumenis. Minimalios pusiausvyrinės koncentracijos (Cmin,ss) geometrinis vidurkis (standartinis nuokrypis) buvo 4,2 (0,9) ng/ml, pusiausvyrinio AUC (AUCss) – 3680 (1020) ng.val./ml. Nors duomenų gauta nedaug, tačiau jie rodo, kad fulvestranto minimalios pusiausvyrinės koncentracijos vaikams atitinka nustatytas suaugusiesiems.
5.3
Ikiklinikinių saugumo tyrimų duomenys
Fulvestranto ūminis toksiškumas yra mažas.
Tyrimų metu gyvūnai gerai toleravo fulvestranto injekcinio tirpalo ir kitų fulvestranto formų daugkartines dozes. Lokalios reakcijos (miozitas ir granulomos injekcijos vietoje) buvo susijusios su pagalbinėmis medžiagomis, tačiau triušiams fulvestrantas sukėlė sunkesnį miozitą negu kontrolinis natrio chlorido tirpalas. Tiriant daug kartų į raumenis švirkščiamo fulvestranto toksiškumą žiurkėms ir šunims, daugumą pastebėtų poveikių (labiausiai – patelių lytinei sistemai, bet taip pat kitiems hormonams jautriems abiejų lyčių organams) lėmė šio vaisto antiestrogeninis aktyvumas. Ilgai (12 mėn.) davus šio vaistinio preparato kai kuriems šunims rastas įvairių audinių arteritas.
Tyrimų metu skiriant fulvestranto per burną ir į veną, pastebėta poveikių šunų širdies ir kraujagyslių sistemai: nežymus ST segmento EKG pakilimas (per os) bei (vienam šuniui) sinusinio mazgo sustojimas (į veną). Šių sutrikimų gyvūnams pasireiškė tada, kai fulvestranto ekspozicija buvo didesnė negu pacientėms (Cmax – daugiau kaip 15 kartų), todėl jų reikšmė šio vaisto klinikiniam saugumui turėtų būti nedidelė.
Potencialaus genotoksinio fulvestranto poveikio nenustatyta.
Panašiomis į terapinę dozėmis duotas fulvestrantas veikė reprodukciją ir embriono (vaisiaus) vystymąsi taip, kaip ir reikėtų tikėtis žinant apie jo antiestrogeninį aktyvumą. Žiurkėms pastebėtas laikinas patelių vaisingumo sumažėjimas, embrionų išgyvenamumo sumažėjimas, distocija, vaisiaus apsigimimų (čiurnos linkio) padažnėjimas. Duodant fulvestranto žiurkių patelėms, nutrūkdavo nėštumas. Padidėjo placentų svoris, padažnėjo embrionų žuvimas po implantacijos. Triušių vaisiams padaugėjo anatominių variacijų (dubens lanko pasislinkimas atgal, 27 presakraliniai slanksteliai).
2 metų trukmės onkogeninio poveikio žiurkėms tyrimas, kurio metu fulvestranto švirkšta į raumenis, parodė kiaušidžių granulozinių ląstelių gerybinių navikų padažnėjimą didelės dozės (10 mg kas 15 dienų) grupės patelėms ir sėklidžių Leidigo ląstelių navikų padažnėjimą patinams. 2 metų onkogeninio poveikio tyrimo metu kasdien duodant šio vaistinio preparato pelėms per burną, 150 mg/kg ir 500 mg/kg paros dozių grupėse padažnėjo kiaušidžių stromos gerybiniai ir piktybiniai navikai. Esant poveikio (šių navikų padažnėjimo) nesukeliančioms koncentracijoms, sisteminė ekspozicija (AUC) žiurkėms atitiko maždaug 1,5 tikėtinos moterų ekspozicijos ir maždaug 80 % tikėtinos vyrų ekspozicijos, o pelėms – maždaug 80 % tikėtinos vyrų ir moterų ekspozicijos. Šių navikų padažnėjimas atitinka antiestrogenų sukeliamus farmakologinius endokrininio grįžtamojo ryšio pokyčius, gyvūnams pasireiškiančius pakitusiomis gonadotropinų koncentracijomis ciklo metu. Dėl to laikoma, kad klinikinės reikšmės fulvestranto vartojimui progresavusiu krūties vėžiu sergančioms moterims po menopauzės šie duomenys neturi.
Pavojaus aplinkai vertinimas (PAV)

Pavojaus aplinkai vertinimo tyrimai parodė, kad fulvestrantas galėtų sukelti nepageidaujamą poveikį aplinkai (vandeniui) (žr. 6.6 skyrių).
6.
FARMACINĖ INFORMACIJA
6.1
Pagalbinių medžiagų sąrašas
Benzilbenzoatas
Benzilo alkoholis
Etanolis, bevandenis
Rafinuotas ricinos aliejus
6.2
Nesuderinamumas
Suderinamumo tyrimų neatlikta, todėl šio vaistinio preparato maišyti su kitais negalima.
6.3
Tinkamumo laikas
2 metai.
6.4
Specialiosios laikymo sąlygos
Laikyti ir transportuoti šaltai (2 °C – 8 °C).
Temperatūros nuokrypis  nuo 2 °C – 8 °C temperatūros ribų turėtų būti ribojamas ir negali viršyti 28 parų, kai vidutinė vaistinio preparato laikymo temperatūra yra žemesnė nei 25 °C (tačiau aukštesnė nei 2 °C – 8 °C). Po temperatūros nukrypimo preparatą reikia nedelsiant grąžinti į rekomenduojamas laikymo sąlygas (laikyti ir transportuoti šaltai, t.y. 2 °C – 8 °C).
Saugojimo temperatūros nukrypimai turi suminį poveikį preparato kokybei, todėl nurodytas 28 dienų laiko tarpas negali būti viršytas per visą Fulvestrant Mylan tinkamumo laiką (žr. 6.3 skyrių). Žemesnė kaip 2 °C temperatūra preparatui nekenkia, jeigu laikymo metu ji nėra žemesnė kaip −20 °C.
Užpildytus švirkštus laikykite gamintojo pakuotėje, kad vaistinis preparatas būtų apsaugotas nuo šviesos.
6.5
Talpyklės pobūdis ir jos turinys
Užpildyto švirkšto pakuotę sudaro:
vienas skaidraus 1 tipo stiklo užpildytas švirkštas (jame yra 5 ml Fulvestrant Mylan injekcinio tirpalo) su polipropileniniu stūmokliu ir pirmojo atidarymo kontrolės uždoriu bei kartu pateikiama saugi adata (BD SafetyGlide), kuri tvirtinama prie korpuso;
arba
du skaidraus 1 tipo stiklo užpildyti švirkštai (juose yra po 5 ml Fulvestrant Mylan injekcinio tirpalo) su polipropileniniu stūmokliu ir pirmojo atidarymo kontrolės uždoriu bei kartu pateikiamos saugios adatos (BD SafetyGlide), kurios tvirtinamos prie kiekvieno švirkšto korpuso;

arba

keturi skaidraus 1 tipo stiklo užpildyti švirkštai (juose yra po 5 ml Fulvestrant Mylan injekcinio tirpalo) su polipropileniniu stūmokliu ir pirmojo atidarymo kontrolės uždoriu bei kartu pateikiamos saugios adatos (BD SafetyGlide), kurios tvirtinamos prie kiekvieno švirkšto korpuso;

arba

šeši skaidraus 1 tipo stiklo užpildyti švirkštai (juose yra po 5 ml Fulvestrant Mylan injekcinio tirpalo) su polipropileniniu stūmokliu ir pirmojo atidarymo kontrolės uždoriu bei kartu pateikiamos saugios adatos (BD SafetyGlide), kurios tvirtinamos prie kiekvieno švirkšto korpuso
Gali būti tiekiamos ne visų dydžių pakuotės.
6.6
Specialūs reikalavimai atliekoms tvarkyti ir vaistiniam preparatui ruošti
Vartojimo instrukcija
Švirkškite kaip rekomenduoja vietinės didelių tūrių injekcijų į raumenis metodikos.
PASTABA: leisti Fulvestrant Mylan į nugarinę sėdmens dalį reikia atsargiai, kadangi arti yra sėdimasis nervas (žr. 4.4 skyrių).
Įspėjimas: prieš vartojimą saugiosios adatos (BD SafetyGlide poodinės adatos su apsauginiu mechanizmu) autoklavuoti negalima. Naudojant ir išmetant adatą, rankos visada turi būti už jos.
Abiem švirkštams
	· Išimkite stiklinį švirkšto korpusą iš dėklo ir patikrinkite, ar jis nepažeistas.
· Atplėškite saugiosios adatos (SafetyGlide) išorinę pakuotę.
· Prieš vartojant parenterinius tirpalus būtina apžiūrėti ir įsitikinti, ar nėra dalelių, ar nepakitusi spalva.
· Laikykite švirkštą vertikaliai, paėmę už rantytos vietos (C). Paėmę dangtelį (A) kita ranka, atsargiai judinkite jį pirmyn ir atgal, kol jis atsikabins ir bus galima nutraukti (bet jo nesukite) (žr. 1 pav.).
	1 pav.
[image: image4.emf]


	· Nuimkite dangtelį (A), traukdami jį tiesiai aukštyn. Kad liktų sterilu, nelieskite švirkšto viršūnės (B) (žr. 2 pav.).
	2 pav.
[image: image5.emf]


	· Prijunkite saugią adatą prie Luer-Lok mechanizmo ir sukite, kol tvirtai užsifiksuos (žr. 3 pav.).
· Patikrinkite, ar adata užfiksuota prie Luer jungties, prieš pakeisdami vertikalią padėtį.
· Numaukite adatos dangtelį, traukdami jį tiesiai, kad nepažeistumėte adatos smaigalio.
· Užpildytą švirkštą nuneškite prie injekcijos vietos.
· Nuimkite adatos apsaugą.
· Iš švirkšto išstumkite orą.
	3 pav.

	· Suleiskite lėtai (per 1 – 2 min.) į sėdmens raumenį (sėdmeninėje srityje). Kad adata būtų patogiau naudotis, jos smaigalio nuožulnuma yra toje pačioje pusėje kaip svirtelė (4 pav.).
	4 pav.

	· Baigę leisti, tuoj pat suaktyvinkite adatos apsaugos mechanizmą – vienu pirštu spragtelėkite aktyvavimo svirtelę (žr. 5 pav.).
PASTABA: suaktyvinkite atitraukę nuo savęs ir kitų žmonių. Įsiklausykite spragtelėjimo ir apžiūrėkite, ar visai uždengta adatos viršūnė.
	5 pav.
[image: image8.emf]


Atliekų tvarkymas
Užpildyti švirkštai yra skirti tik vienkartiniam vartojimui.
Šis vaistinis preparatas gali kelti pavojų aplinkai (vandeniui). Nesuvartotą vaistinį preparatą ar atliekas reikia tvarkyti laikantis vietinių reikalavimų (žr. 5.3 skyrių).
7.
REGISTRUOTOJAS
MYLAN PHARMACEUTICALS LIMITED

Damastown Industrial Park

Mulhuddart 

Dublin 15

DUBLIN 

Airija
8.
REGISTRACIJOS PAŽYMĖJIMO NUMERIS (-IAI)
EU/1/17/1253/001
EU/1/17/1253/002
EU/1/17/1253/003

EU/1/17/1253/004
9.
REGISTRAVIMO / PERREGISTRAVIMO DATA
Registravimo data: 2018 m. sausio 08 d.
Paskutinio perregistravimo data: 2023 m. sausio 10 d.
10.
TEKSTO PERŽIŪROS DATA 
Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu/.
II PRIEDAS
A.
GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ
B.
TIEKIMO IR VARTOJIMO SĄLYGOS AR APRIBOJIMAI
C.
KITOS SĄLYGOS IR REIKALAVIMAI REGISTRUOTOJUI
D.
SĄLYGOS AR APRIBOJIMAI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI
A.
GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ
Gamintojo, atsakingo už serijų išleidimą, pavadinimas ir adresas
Mylan Teoranta
Coill Rua

Inverin
Co. Galway
AIRIJA

Viatris Germany GmbH

Zweigniederlassung Bad Homburg v. d. Hoehe, Benzstrasse 1

Bad Homburg v. d. Hoehe
Hessen, 61352, 

VOKIETIJA
Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.
B.
TIEKIMO IR VARTOJIMO SĄLYGOS AR APRIBOJIMAI
Receptinis vaistinis preparatas.
C.
KITOS SĄLYGOS IR REIKALAVIMAI REGISTRUOTOJUI
· Periodiškai atnaujinami saugumo protokolai (PASP)
Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.
D.
SĄLYGOS AR APRIBOJIMAI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI
· Rizikos valdymo planas (RVP)
Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.
Atnaujintas rizikos valdymo planas turi būti pateiktas:
· pareikalavus Europos vaistų agentūrai;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.
III PRIEDAS
ŽENKLINIMAS IR PAKUOTĖS LAPELIS
A. ŽENKLINIMAS
INFORMACIJA ANT IŠORINĖS IR VIDINĖS PAKUOTĖS
DĖŽUTĖ
1.
VAISTINIO PREPARATO PAVADINIMAS
Fulvestrant Mylan 250 mg injekcinis tirpalas užpildytame švirkšte
fulvestrantum
2.
VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)
Viename užpildytame švirkšte esančiuose 5 ml tirpalo yra 250 mg fulvestranto.
3.
PAGALBINIŲ MEDŽIAGŲ SĄRAŠAS
Benzilbenzoatas
Benzilo alkoholis
Bevandenis etanolis
Rafinuotas ricinos aliejus
Daugiau informacijos žr. pakuotės lapelyje.
4.
FARMACINĖ FORMA IR KIEKIS PAKUOTĖJE
Injekcinis tirpalas
1 užpildytas švirkštas (5 ml)
1 saugi adata
2 užpildyti švirkštai (5 ml)

2 saugios adatos
4 užpildyti švirkštai (5 ml)

4 saugios adatos
6 užpildyti švirkštai (5 ml)

6 saugios adatos
5.
VARTOJIMO METODAS IR BŪDAS (-AI)
Prieš vartojimą perskaitykite pakuotės lapelį.
Leisti į raumenis.
Tik vienkartiniam vartojimui.
Visi nurodymai kaip vartoti Fulvestrant Mylan ir kaip naudoti saugią adatą pateiki pakuotėje esančioje vartojimo instrukcijoje.
Kad susidarytų rekomenduojama 500 mg mėnesio dozė, reikia suvartoti dviejų švirkštų turinį.
6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE
Laikyti vaikams nepastebimoje ir nepasiekiamoje vietoje.
7.
KITAS (-I) SPECIALUS (-ŪS) ĮSPĖJIMAS (-AI) (JEI REIKIA)
8.
TINKAMUMO LAIKAS
EXP
9.
SPECIALIOS LAIKYMO SĄLYGOS
Laikyti ir transportuoti šaltai.
Užpildytą švirkštą reikia laikyti gamintojo pakuotėje, kad vaistas būtų apsaugotas nuo šviesos. Informaciją apie temperatūros nukrypimus žr. pakuotės lapelyje.
10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)
11.
REGISTRUOTOJO PAVADINIMAS IR ADRESAS
MYLAN PHARMACEUTICALS LIMITED

Damastown Industrial Park

Mulhuddart 

Dublin 15

DUBLIN 

Airija
12.
REGISTRACIJOS PAŽYMĖJIMO NUMERIS (-IAI)
EU/1/17/1253/001
EU/1/17/1253/002
EU/1/17/1253/003

EU/1/17/1253/004
13.
SERIJOS NUMERIS
Lot
14.
PARDAVIMO (IŠDAVIMO) TVARKA
15.
VARTOJIMO INSTRUKCIJA
16.
INFORMACIJA BRAILIO RAŠTU
Priimtas pagrindimas informacijos Brailio raštu nepateikti.
17.
UNIKALUS IDENTIFIKATORIUS – 2D BRŪKŠNINIS KODAS
2D brūkšninis kodas su nurodytu unikaliu identifikatoriumi.
18.
UNIKALUS IDENTIFIKATORIUS – ŽMONĖMS SUPRANTAMI DUOMENYS
PC
SN
NN
MINIMALI INFORMACIJA ANT MAŽŲ VIDINIŲ PAKUOČIŲ
UŽPILDYTO ŠVIRKŠTO ETIKETĖ
1.
VAISTINIO PREPARATO PAVADINIMAS IR VARTOJIMO BŪDAS (-AI)
Fulvestrant Mylan 250 mg injekcinis tirpalas užpildytame švirkšte
fulvestrantum
Leisti į raumenis
2.
VARTOJIMO METODAS
3.
TINKAMUMO LAIKAS
EXP
4.
SERIJOS NUMERIS
Lot
5.
KIEKIS (MASĖ, TŪRIS ARBA VIENETAI)
5 ml
6.
KITA
B. PAKUOTĖS LAPELIS
Pakuotės lapelis: informacija vartotojui
Fulvestrant Mylan 250 mg injekcinis tirpalas užpildytame švirkšte
Fulvestrantas (fulvestrantum)
Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją, vaistininką arba slaugytoją.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis, įskaitant šiame lapelyje nenurodytą, kreipkitės į gydytoją, vaistininką arba slaugytoją. Jame pateikimi bet kokie galimi šalutiniai poveikiai, neišvardyti šiame lapelyje. Žr. 4 skyrių.
Apie ką rašoma šiame lapelyje?
1.
Kas yra Fulvestrant Mylan ir kam jis vartojamas
2.
Kas žinotina prieš vartojant Fulvestrant Mylan
3.
Kaip vartoti Fulvestrant Mylan
4.
Galimas šalutinis poveikis
5.
Kaip laikyti Fulvestrant Mylan
6.
Pakuotės turinys ir kita informacija
1.
Kas yra Fulvestrant Mylan ir kam jis vartojamas
Fulvestrant Mylan sudėtyje yra veikliosios medžiagos fulvestranto, kuri priklauso estrogenų receptorius blokuojančių vaistų grupei. Estrogenai yra moteriški lytiniai hormonai, kurie kai kuriais atvejais gali skatinti krūties vėžio augimą.
Fulvestrant Mylan vartojamas:

· vienas: gydyti moterims po menopauzės, sergančioms tam tikru (estrogenų receptoriams teigiamu) krūties vėžiu, kuris yra lokaliai progresavęs ar išplitęs į kitas organizmo vietas (metastazavęs) arba 

· kartu su palbociklibu: gydyti moterims, sergančioms tam tikru (hormonų receptoriams teigiamu, žmogaus epidermio augimo faktoriaus receptoriams Nr. 2 neigiamu) krūties vėžiu, kuris yra lokaliai progresavęs arba išplitęs į kitas organizmo vietas (metastazavęs). Moterims, kurioms dar nėra menopauzės, kartu skiriama vaisto, vadinamo liuteinizuojantį hormoną atpalaiduojančio hormono (LHAH) agonistu.

Vartojant fulvestrantą kartu su palbociklibu, svarbu taip pat perskaityti palbociklibo pakuotės lapelį. Jei kiltų klausimų dėl palbociklibo, klauskite gydytojo.
2.
Kas žinotina prieš vartojant Fulvestrant Mylan
Fulvestrant Mylan vartoti negalima
· jeigu yra alergija fulvestrantui arba bet kuriai pagalbinei šio vaisto medžiagai (jos išvardytos 6 skyriuje);
· nėščiosioms ir žindyvėms;
· sunkiomis kepenų ligomis sergančioms pacientėms.
Įspėjimai ir atsargumo priemonės
Pasitarkite su gydytoju, vaistininku arba slaugytoja prieš pradėdami vartoti Fulvestrant Mylan, jeigu:
· turite problemų su inkstais ar kepenimis;
· kraujyje mažai trombocitų (jie svarbūs kraujo krešėjimui) arba yra kraujavimo sutrikimų;
· anksčiau yra buvę sutrikimų dėl kraujo krešulių;
· sergate osteoporoze (sumažėjęs kaulų tankis);
· sergate alkoholizmu.
Vaikams ir paaugliams
Vaikams ir paaugliams iki 18 metų Fulvestrant Mylan neskiriama.
Kiti vaistai ir Fulvestrant Mylan
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Ypač svarbu pasakyti gydytojui, jeigu vartojate antikoaguliantus (vaistus, skirtus išvengti kraujo krešulių).
Nėštumas ir žindymo laikotarpis
Nėštumo laikotarpiu Fulvestrant Mylan vartoti negalima. Jeigu galite pastoti, tai vartojant Fulvestrant Mylan ir 2 metus po paskutinės jo dozės reikia taikyti veiksmingą kontracepciją.
Vartojant Fulvestrant Mylan žindyti negalima.
Vairavimas ir mechanizmų valdymas
Jūsų gebėjimo vairuoti ir valdyti mechanizmus Fulvestrant Mylan neturėtų paveikti. Vis dėlto, jeigu po gydymo jaučiate nuovargį, atsisakykite vairuoti ar valdyti mechanizmus.
Fulvestrant Mylan sudėtyje yra 10 svorio tūryje procentų alkoholio (etanolio), t.y. 500 mg 5 ml vienoje gydomojoje dozėje (t.y. dviejuose švirkštuose), tai atitinka mažiau kaip 25 ml alaus arba 10 ml vyno. Mažas alkoholio kiekis, esantis šio vaisto sudėtyje, nesukelia pastebimo poveikio.
Fulvestrant Mylan sudėtyje yra benzilo alkoholio
Šio vaisto kiekvienuose 5 ml yra 500 mg benzilo alkoholio, tai atitinka 100 mg/ml (10 % m/V). Benzilo alkoholis gali sukelti alergines reakcijas.

Fulvestrant Mylan sudėtyje yra benzilbenzoato

Šio vaisto kiekvienuose 5 ml yra 750 mg benzilbenzoato, tai atitinka 150 mg/ml (15 % m/V).
3.
Kaip vartoti Fulvestrant Mylan
Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.
Rekomenduojama dozė yra 500 mg fulvestranto (dvi injekcijos po 250 mg/5 ml) 1 kartą per mėnesį. Be to, praėjus 2 savaitėms po pradinės dozės vartojama papildoma 500 mg dozė.
Gydytojas arba slaugytoja lėtai suleis po vieną Fulvestrant Mylan injekciją į abu sėdmens raumenis.
Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.
4.
Galimas šalutinis poveikis
Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Jums gali prireikti skubios medicinos pagalbos, jeigu pasireikštų kuris nors iš šių šalutinių poveikių:
· alerginė (padidėjusio jautrumo) reakcija: veido, lūpų, liežuvio ir (arba) gerklės patinimas – tai gali būti anafilaksinių reakcijų požymiai;

· tromboembolija (kraujo krešulių susidarymo pavojaus padidėjimas)*;

· kepenų uždegimas (hepatitas);

· kepenų nepakankamumas.

Pasakykite gydytojui, vaistininkui arba slaugytojai, jeigu pasireikštų kuris nors iš šių šalutinių poveikių:
Labai dažnas šalutinis poveikis (gali pasireikšti daugiau kaip 1 žmogui iš 10)
· reakcijos injekcijos vietoje, pvz., skausmas ir (arba) uždegimas;
· pakitęs kepenų fermentų aktyvumas (nustatomas tiriant kraują)*;
· pykinimas;
· silpnumas, nuovargis*;

· kaulų, raumenų ar sąnarių skausmas;

· karščio pylimas;

· išbėrimas;

· alerginė (padidėjusio jautrumo) reakcija, įskaitant veido, lūpų, liežuvio ir (arba) gerklės patinimą.
Visi kiti šalutiniai poveikiai:
Dažnas šalutinis poveikis (gali pasireikšti ne daugiau kaip 1 žmogui iš 10)
· galvos skausmas;
· vėmimas, viduriavimas, apetito stoka*;
· šlapimo takų infekcijos;
· nugaros skausmas*;
· padidėjęs bilirubino (kepenų gaminamo tulžies pigmento) kiekis;
· tromboembolija (kraujo krešulių susidarymo pavojaus padidėjimas)*;

· sumažėjęs trombocitų kiekis (trombocitopenija);

· kraujavimas iš makšties;
· skausmas nugaros pačioje, kuris vienoje pusėje plinta į koją (sėdmens nervo skausmai);
· staiga pasireiškę kojos silpnumas, nejautra, dilgčiojimas arba negalėjimas pajudinti (ypač vienoje kūno pusėje), staiga sutrikę ėjimas ar pusiausvyra (periferinė neuropatija).
Nedažnas šalutinis poveikis (gali pasireikšti ne daugiau kaip 1 žmogui iš 100)
· tirštos, balkšvos išskyros iš makšties ir kandidozė (infekcija);
· kraujosruvos ir kraujavimas injekcijos vietoje;
· padidėjęs gama-GT (kepenų fermento) aktyvumas (nustatomas tiriant kraują);
· kepenų uždegimas (hepatitas);
· kepenų nepakankamumas;
· nejautra, dilgčiojimas ir skausmas;
· anafilasinės reakcijos.

*
Nurodytas ir toks šalutinis poveikis, kurio pasireiškimui Fulvestrant Mylan įtaka tiksliai negali būti įvertinta dėl pagrindinės ligos.
Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojai. Jame pateikiami bet kokie galimi šalutiniai poveikiai, neišvardyti šiame lapelyje. Apie šalutinį poveikį taip pat galite pranešti tiesiogiai naudodamiesi V priede nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.
5.
Kaip laikyti Fulvestrant Mylan
Šį vaistą laikykite vaikams nepastebimoje ir nepasiekiamoje vietoje.
Ant dėžutės arba švirkšto etiketės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Laikyti ir transportuoti šaltai (2 °C – 8 °C).
Reikia vengti temperatūros nukrypimų už 2 °C – 8 °C ribų ir neturi viršyti 28 parų, kai vidutinė vaisto laikymo temperatūra yra žemesnė kaip 25 °C (tačiau aukštesnė kaip 2 °C – 8 °C). Po temperatūros nukrypimo vaistą reikia nedelsiant grąžinti į rekomenduojamas laikymo sąlygas (laikyti ir transportuoti šaltai, t.y. 2 °C – 8 °C). Saugojimo temperatūros nukrypimai turi suminį poveikį vaisto kokybei, todėl nurodytas 28 parų laiko tarpas negali būti viršytas per visą Fulvestrant Mylan tinkamumo laiką. Žemesnė kaip 2 °C temperatūra vaistui nekenkia, jeigu laikymo metu ji nėra žemesnė kaip −20 °C.
Užpildytą švirkštą reikia laikyti gamintojo pakuotėje, kad vaistas būtų apsaugotas nuo šviesos.
Tinkamu Fulvestrant Mylan laikymu, vartojimu ir sunaikinimu pasirūpins medicinos personalas.
Šis vaistas gali kelti pavojų aplinkai (vandeniui). Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.
6.
Pakuotės turinys ir kita informacija
Fulvestrant Mylan sudėtis
· Veiklioji medžiaga yra fulvestrantas. Kiekviename užpildytame švirkšte (5 ml) yra 250 mg fulvestranto.
· Pagalbinės medžiagos yra: benzilbenzoatas (žr. 2 skyrių „Fulvestrant Mylan sudėtyje yra benzilbenzoato“), benzilo alkoholis (žr. 2 skyrių „Fulvestrant Mylan sudėtyje yra benzilo alkoholio“), bevandenis etanolis (žr. 2 skyrių „Fulvestrant Mylan sudėtyje yra 10 svorio tūryje procentų alkoholio (etanolio)“), rafinuotas ricinos aliejus.
Fulvestrant Mylan išvaizda ir kiekis pakuotėje
Fulvestrant Mylan yra skaidrus, nuo bespalvio iki geltonos spalvos, klampus tirpalas užpildytame švirkšte (5 ml injekcinio tirpalo) su pirmojo atidarymo kontrolės uždoriu.
Galimos 4 Fulvestrant Mylan pakuočių formos: pakuotė, kurioje yra 1 užpildytas stiklinis švirkštas, arba pakuotė, kurioje yra 2 stikliniai užpildyti švirkštai, arba pakuotė, kurioje yra 2 stikliniai užpildyti švirkštai, arba pakuotė, kurioje yra 6 stikliniai užpildyti švirkštai. Kartu pateikiamos saugios adatos (BD SafetyGlide), kurios tvirtinamos prie kiekvieno švirkšto korpuso.
Gali būti tiekiamos ne visų dydžių pakuotės.
Registruotojas
MYLAN PHARMACEUTICALS LIMITED

Damastown Industrial Park

Mulhuddart 

Dublin 15

DUBLIN 

Airija
Gamintojas
MYLAN TEORANTA
Coill Rua

Inverin
Co. Galway
AIRIJA

Viatris Germany GmbH

Zweigniederlassung Bad Homburg v. d. Hoehe, Benzstrasse 1

Bad Homburg v. d. Hoehe
Hessen, 61352, 

VOKIETIJA
Jeigu apie šį vaistą norite sužinoti daugiau, kreipkitės į vietinį registruotojo atstovą:
	België/Belgique/Belgien

Viatris
Tél/Tel: + 32 (0)2 658 61 00


	Lietuva

Viatris UAB 

Tel: +370 5 205 1288

	България
Виатрис ЕООД
Тел.: +359 2 44 55 400


	Luxembourg/Luxemburg

Viatris
Tél/Tel: + 32 (0)2 658 61 00
(Belgique/Belgien)



	Česká republika

Viatris CZ s.r.o.

Tel: + 420 222 004 400


	Magyarország

Viatris Healthcare Kft.
Tel.: + 36 1 465 2100


	Danmark

Viatris ApS

Tlf: +45 28 11 69 32 


	Malta

V.J. Salomone Pharma Ltd

Tel: + 356 21 22 01 74

	Deutschland

Viatris Healthcare GmbH 

Tel: +49 800 0700 800


	Nederland

Mylan BV

Tel: +31 (0)20 426 3300

	Eesti

Viatris OÜ 

Tel: + 372 6363 052
	Norge

Viatris AS

Tlf: + 47 66 75 33 00


	Ελλάδα

Viatris Hellas Ltd

Τηλ:  +30 2100 100 002 


	Österreich

Viatris Austria GmbH

Tel: +43 1 86390


	España

Viatris Pharmaceuticals, S.L.

Tel: + 34 900 102 712

	Polska
Viatris Healthcare Sp. z o.o.

Tel: + 48 22 546 64 00


	France

Viatris Santé

Tél: +33 4 37 25 75 00

	Portugal

Mylan, Lda.
Tel: + 351 214 127 200


	Hrvatska

Viatris Hrvatska d.o.o.

Tel: +385 1 23 50 599


	România

BGP Products SRL
Tel: +40 372 579 000


	Ireland

Viatris Limited

Tel: +353 1 8711600


	Slovenija

Viatris d.o.o.

Tel: + 386 1 23 63 180



	Ísland

Icepharma hf.

Sími: +354 540 8000


	Slovenská republika

Viatris Slovakia s.r.o.

Tel: +421 2 32 199 100

	Italia

Viatris Italia S.r.l.

Tel: + 39 (0) 2 612 46921


	Suomi/Finland

Viatris Oy
Puh/Tel: +358 20 720 9555


	Κύπρος

CPO Pharmaceuticals Limited
Τηλ: + 357 22863100


	Sverige

Viatris AB 

Tel: +46 (0)8 630 19 00



	Latvija

Viatris SIA 

Tel: +371 676 055 80

	


Šis pakuotės lapelis paskutinį kartą peržiūrėtas {MM/GGGG}.
Kiti informacijos šaltiniai
Išsami informacija apie šį vaistinį preparatą pateikiama Europos vaistų agentūros tinklalapyje http://www.ema.europa.eu/.
------------------------------------------------------------------------------------------------------------------------
Toliau pateikta informacija skirta tik sveikatos priežiūros specialistams:
Fulvestrant Mylan 500 mg (2 × 250 mg/5 ml injekcinio tirpalo) reikia vartoti naudojant du užpildytus švirkštus, žr. 3 skyrių.
Vartojimo instrukcija
Įspėjimas: prieš vartojimą saugiosios adatos (BD SafetyGlide poodinės adatos su apsauginiu mechanizmu) autoklavuoti negalima. Naudojant ir išmetant adatą, rankos visada turi būti už jos.
Abiem švirkštams:
	· Išimkite stiklinį švirkšto korpusą iš dėklo ir patikrinkite, ar jis nepažeistas.
· Atplėškite saugiosios adatos (SafetyGlide) išorinę pakuotę.
· Prieš vartojant parenterinius tirpalus būtina apžiūrėti ir įsitikinti, ar nėra dalelių, ar nepakitusi spalva.
· Laikykite švirkštą vertikaliai, paėmę už rantytos vietos (C). Paėmę dangtelį (A) kita ranka, atsargiai judinkite jį pirmyn ir atgal, kol jis atsikabins ir bus galima nutraukti (bet jo nesukite) (žr. 1 pav.).
	1 pav.
[image: image9.emf]


	· Nuimkite dangtelį (A), traukdami jį tiesiai aukštyn. Kad liktų sterilu, nelieskite švirkšto viršūnės (B) (žr. 2 pav.).
	2 pav.
[image: image10.emf]


	· Prijunkite saugią adatą prie Luer-Lok mechanizmo ir sukite, kol tvirtai užsifiksuos (žr. 3 pav.).
· Patikrinkite, ar adata užfiksuota prie Luer jungties, prieš pakeisdami vertikalią padėtį.
· Numaukite adatos dangtelį, traukdami jį tiesiai, kad nepažeistumėte adatos smaigalio.
· Užpildytą švirkštą nuneškite prie injekcijos vietos.
· Nuimkite adatos apsaugą.
· Iš švirkšto išstumkite orą.
	3 pav.
[image: image11.emf]


	· Suleiskite lėtai (per 1 – 2 min.) į sėdmens raumenį (sėdmeninėje srityje). Kad adata būtų patogiau naudotis, jos smaigalio nuožulnuma yra toje pačioje pusėje kaip svirtelė (4 pav.).
	4 pav.
[image: image12.emf]


	· Baigę leisti, tuoj pat suaktyvinkite adatos apsaugos mechanizmą – vienu pirštu spragtelėkite aktyvavimo svirtelę (žr. 5 pav.).
PASTABA: suaktyvinkite atitraukę nuo savęs ir kitų žmonių. Įsiklausykite spragtelėjimo ir apžiūrėkite, ar visai uždengta adatos viršūnė.
	5 pav.
[image: image13.emf]


Atliekų tvarkymas
Užpildyti švirkštai yra skirti tik vienkartiniam vartojimui.
Šis vaistas gali kelti pavojų aplinkai (vandeniui). Nesuvartotą vaistinį preparatą ar atliekas reikia tvarkyti laikantis vietinių reikalavimų.

